松漠紀聞

宋 洪皓撰

女眞卽古肅愼國也, 東漢謂之□婁, 元魏謂之勿吉, 隋唐謂之靺鞨. 開皇中, 遣使貢獻, 文帝因宴勞之. 使者及其徒起舞於前, 曲折皆爲戰■之狀. 上謂侍臣曰＞□天地間乃有此物, 常作用兵意.□其屬分六部, 有黑水部, 卽今之女眞. 其水□之則色微黑, 契丹目爲混同江. 其江甚深, 狹處可六七十步, 闊處百餘步. 唐太宗征高麗, 靺鞨佐之, 戰甚力. 駐□之敗, 高延壽□高惠眞以衆及靺鞨兵十餘萬來降, 太宗悉縱之, 獨坑靺鞨三千人. 開元中, 其酋來朝, 拜爲勃利州刺史, 遂置黑水府, 以部長爲都督□刺史, 朝廷爲置長史監之. 賜府都督姓李氏, 訖唐世朝獻不絶. 五代時始稱女眞. 後唐明宗時, 嘗寇登州渤海, 擊走之. 其後避契丹諱, 更爲女直, 俗訛爲女質. 居混同江之南者謂之熟女眞, 以其服屬契丹也, 江之北爲生女眞, 亦臣於契丹. 後有酋豪受其宣命爲首領者, 號□太師□. 契丹自賓州混同江北八十餘里建寨以守, 予嘗自賓州涉江過其寨, 守禦已廢, 所存者數十家耳.

女眞酋長乃新羅人, 號完顔氏. 完顔猶漢言□王□也. 女眞以其練事, 後隨以首領讓之. 兄弟三人, 一爲熟女眞酋長, 號萬戶. 其一適他國. 完顔年六十餘, 女眞妻之以女亦六十餘. 生二子, 其長卽胡來也. 自此傳三人, 至楊哥太師無子, 以其侄阿骨打之弟謚曰文烈者爲子. 其後楊哥生子□辣, 乃令文烈歸宗.

金主九代祖名龕福, 追謚景元皇帝, 號始祖, 配曰明懿皇后. 八代祖名訛魯, 追謚德皇帝, 配曰思皇后. 七代祖名佯海, 追謚安皇帝, 配曰節皇后. 六代祖名隨闊, 追謚定昭皇帝, 號獻祖, 配曰恭靖皇后. 五代祖□□名實魯, 追謚成襄皇帝, 號昭祖, 配曰威順皇后. 高祖太師名胡來, 追謚惠桓皇帝, 號景祖, 配曰昭肅皇后. 曾祖太師名核里頗, 追謚聖肅皇帝, 號世祖, 配曰翼簡皇后. 曾叔祖太師名蒲刺束, 追謚穆憲皇帝, 號肅宗, 配曰靜宣皇后. 曾季祖太師名楊哥, 追謚孝平皇帝, 號穆宗, 配曰貞惠皇后. 伯祖太師名吳刺束, 追謚恭簡皇帝, 號康宗, 配曰敬僖皇后. 祖名旻, 世祖第二子, 咸雍四年歲在戊申生, 卽阿骨打也. 滅契丹, 謚大聖武元皇帝, 號太祖. 同母弟二人, 長曰吳乞買, 次曰撒也. 阿骨打卒, 吳乞買立, 更名晟, 謚文烈皇帝, 號太宗, 配曰明德皇后. 今主名亶, 阿骨打之孫, 繩果之子. 繩果追謚景宣皇帝, 亶之配曰屠姑坦氏.

阿骨打八子, 正室生繩果, 於次爲第五, 又生第七子, 乃燕京留守易王之父. 正室卒, 其繼室立, 亦生二子, 長曰二太子, 爲東元帥, 封許王, 南歸至燕而卒. 次生第六子曰蒲路虎, 爲■王□太傅□領尙書省事. 長子固□力本切, 側室所生, 爲太師, □國王, 領尙書省事. 第三曰三太子, 爲左元帥, 與四太子同母. 四太子卽兀朮, 爲越王, 行臺尙書令. 第八子曰邢王, 爲燕京留守？打毬墜馬死. 自固□以下皆爲奴婢. 繩果死, 其妻爲固□所收, 故今主養於固□家. 及吳乞買卒, 其子宋國王與固□□粘罕爭立, 以今主爲嫡, 遂立之.

吳乞買, 乙卯年卒. 長子曰宗磐, 爲宋王□太傅, 領尙書省事, 與□王□虞王皆爲悟室所誅. 次曰賢, 爲沂王, 燕京留守. 次曰□王□虞王. 袁王撒也, 稱□□感切板□板, 彼云大也□極烈, 吳乞買時爲儲君, 嘗謀盡誅南人.

□辣封魯王, 爲都元帥, 後被誅. 其子太□馬亦被囚, 因赦得出. 庶子烏□馬名勖, 字勉道, 今爲平章.

粘罕者, 吳乞買三從兄弟, 名宗幹, 小名烏家奴, 本曰粘漢, 言其貌類漢兒也, 其父卽阿盧里移□. 粘罕爲西元帥, 後雖貴, 亦襲父官, 稱曰阿盧里移□□極烈都元帥. □□極烈□, 彼云□大官人□也. 其庶弟名宗憲, 字吉甫, 好讀書, 甚賢.

悟室者, 女眞人. □悟□作□□□音, 或云悟失, 名希尹, 封陳王, 爲左相. 誅宋□■, □□虞凡七十二王, 後爲兀朮族誅.

回□自唐末浸微, 本朝盛時, 有入居秦川爲熟戶者. 女眞破陝, 悉徙之燕山□甘□□□瓜□沙. 舊皆有族帳, 後悉羈□於西夏, 唯居四郡外地者, 頗自爲國, 有君長. 其人卷髮深目, 眉脩而濃, 自眼睫而下多□髥. 士多瑟瑟珠玉, 帛有兜羅綿□毛□□錦□注絲□熟綾□斜褐. 藥有□□臍□□砂. 香有乳香□安息□篤□. 善造賓鐵刀劍□烏金銀器. 多爲商賈於燕, 載以□駝過夏地, 夏人率十而指一, 必得其最上品者, 賈人苦之. 後以物美惡雜貯毛連中, 毛連以羊毛緝之, 單其中, 兩頭爲袋, 以毛繩或線封之. 有甚粗者, 有間以雜色毛者則輕細. 然所征亦不□. 其來浸熟, 始厚賂稅吏, 密識其中下品, □指之. 尤能別珍寶, 蕃□漢爲市者, 非其人爲□則不能□價. 奉釋氏最甚, 共爲一堂, 塑佛像其中, 每齋必□羊, 或酒□以指染血塗佛口, 或捧其足而鳴之, 謂爲親敬. 誦經則衣袈裟, 作西竺語, 燕人或□之祈禱, 多驗. 婦人類男人, 白□, 著靑衣, 如中國道服. 然以薄靑紗冪首而見其面. 其居秦川時, 女未嫁者先與漢人通, 有生數子年近三十始能配其種類. 媒□來議者, 父母則曰, 吾女嘗與某人某人□, 以多爲勝, 風俗皆然. 其在燕者皆久居業成, 能以金相瑟瑟爲首飾, 如釵頭形而曲一二寸, 如古之□狀. 又善結金線相瑟瑟爲珥及巾環, 織熟錦□熟綾□注絲□線羅等物. 又以五色線織成袍, 名曰□剋絲□, 甚華麗. 又善撚金線別作一等, 背織花樹, 用粉□, 經歲則不佳, 唯以打換達□. 辛酉歲, 金國肆□, 皆許西歸, 多留不反. 今亦有目微深而髥不□者, 蓋與漢兒通而生也.

□熟者, 國最小, 不知其始所居, 後爲契丹徙置黃龍府南百餘里, 曰賓州. 州近混同江, 卽古之粟末河黑水也. 部落雜處, 以其族類之長爲千戶統之. 契丹□女眞貴游子弟及富家兒月夕被酒, 則相率携尊, 馳馬□飮. 其地婦女聞其至, 多聚觀之. 閒令侍坐, 與之酒則飮, 亦有起舞歌謳以侑觴者, 邂逅相契, 調謔往反, 卽載以歸. 不爲所顧者, 至追逐馬足不遠數里. 其携去者父母皆不問, 留數歲, 有子, 始具茶食□酒數車歸寧, 謂之拜門, 因執子□之禮. 其俗謂男女自媒, 勝於納幣而昏者. 飮食皆以木器, 好置蠱, 他人欲其不驗者, 乃三彈指於器上, 則其毒自解, 亦間有遇毒而斃者. 族多李姓, 予頃與其千戶李靖相知. 靖二子亦習進士擧, 其姪女嫁爲悟室子婦. 靖之妹曰金哥, 爲金主之伯固□側室. 其嫡無子, 而金哥所生今年約二十餘, 頗好延接儒士, 亦讀儒書, 以光祿大夫爲吏部尙書. 其父死, 託宇文虛中□高士談□趙伯璘爲誌, 高□宇以趙貧, 命趙爲之, 而二人書□篆其文□額, 所濡甚厚. 曾在燕識之, 亦學□□象□□點茶. 靖以光祿知同州, 冒墨有素, 今亡矣. 其論議亦可聽, 衣制皆如漢兒.

渤海國, 去燕京□女眞所都皆千五百里, 以石累城足, 東□海. 其王舊以大爲姓, 右姓曰高□張□楊□竇□烏□李, 不過數種. 部曲□奴婢無姓者皆從其主. 婦人皆悍□, 大□與他姓相結爲十□妹, 迭稽察其夫, 不容側室及他游, 聞則必謀置毒死其所愛. 一夫有所犯而妻不之覺者, 九人則□聚而□之. 爭以忌嫉相□, 故契丹□女眞諸國皆有女倡, 而其良人皆有小婦□侍婢, 唯渤海無之. 男子多智謀, 驍勇出他國右, 至有□三人渤海當一虎□之語. 契丹阿保機滅其王大□□, 徙其各帳千餘戶于燕, 給以田疇, 捐其賦入, 往來貿易, 關市皆不征, 有戰則用爲前驅. 天祚之亂, 其聚族立姓大者於舊國爲王, 金人討之, 軍未至, 其貴族高氏棄家來降, 言其虛實, 城後陷. 契丹所遷民益蕃, 至五千餘戶, 勝兵可三萬. 金人慮其難制, 頻年轉戍山東, 每徙不過數百家, 至辛酉歲盡驅以行. 其人大多富室, 安居踰二百年, 往往爲圍池, 植牡丹多至三二百本, 有數十幹叢生者, 皆燕地所無, □以十數千或五千賤貿而去. 其居故地者令歸契丹, 舊爲東京, 置留守, 有蘇□扶等州. 蘇與中國登州靑州相直, 每大風順, 隱隱聞鷄犬聲. 阿保機長子東丹王贊華封於此, 謂之人皇. 王不得立, □□, 嘗賦詩曰＞□小山壓大山, 大山全無力, 羞見當鄕人, 從此投外國.□遂自蘇乘筏浮海歸唐明宗. 善□馬, 好經籍, 猶以筏載行. 其國初倣唐置官司, 國少浮圖氏, 有趙崇德者爲燕都運, 未六十餘, 休致爲僧, 自爲大院, 請燕竹林寺慧日師住持, 約供衆僧三年費. 竹林乃四明人, 趙與予相識頗久.

古肅愼城, 四面約五里餘, 遺堞尙在, 在渤海國都外三十里, 亦以石累城脚.

黃頭女眞者皆山居, 號合蘇館女眞. 合蘇館, 河西亦有之, 有八館在黃河東, 今皆屬金人, 與金粟城□五花城隔河相近. 三城八館舊屬契丹, 今屬夏人. 金人約以兵取關中, 以三城八館報之, 後背約, 再取八館, 而三城在河西, 屢爭不得. 其一城忘其名. 其人戇朴勇■, 不能別死生, 金人每出戰, 皆被以重札, 令前驅, 謂之硬軍. 後役之益苛, □給旣少, 遇鹵掠所得復奪之, 不勝忿, 天會十一年遂叛. 興師討之, 但守□山下, 不敢登其巢穴. 經二年, 出■而敗, 復降, 疑卽黃頭室韋也. 金國謂之黃頭生女眞, □髮皆黃, 目精多綠亦黃而白多, 因避契丹諱, 遂稱黃頭女眞.

盲骨子, 《契丹事迹》謂之朦骨國, 卽《唐書》所謂蒙兀部. 大遼道宗朝, 有漢人講《論語》至□北辰居所而衆星拱之□, 道宗曰＞□吾聞北極之下爲中國, 此豈其地邪Ｃ□至□夷狄之有君□, 疾讀不敢講, 則又曰＞□上世□□□□蕩無禮法, 故謂之夷, 吾修文物, 彬彬不異中華, 何嫌之有Ｃ□卒令講之. 道宗末年, 阿骨打來朝, 以悟室從. 與遼貴人雙陸, 貴人投瓊不勝, 妄行馬. 阿骨打憤甚, 拔小佩刀欲□之, 悟室急以手握□, 阿骨打止得其柄, □其胸, 不死. 道宗怒, 侍臣以其强悍, 咸勸誅之. 道宗曰＞□吾方示信以待遠人, 不可殺.□或以王衍縱石勒□張守珪赦安祿山終致後害爲言, 亦不聽, 卒歸之. 至叛遼, 用悟室爲謀主. 阿骨打且死, 屬其子固□善待之.

大遼盛時, 銀牌天使至女眞, 每夕必欲薦枕者. 其國舊輪中□下戶作止宿處, 以未出適女待之. 後求海東靑使者絡繹, 恃大國使命, 惟擇美好婦人, 不問其有夫及閥閱高者, 女眞浸忿, 遂叛. 初, 女眞有戎器而無甲, 遼之近親有以衆叛, 間入其境上, 爲女眞一酋說而擒之, 得甲首五百. 女眞賞其酋爲阿盧甲移□. 彼云第三個官人, 亦呼爲相公. 旣起師, 才有千騎, 用其五百甲攻破寧江州. 遼衆五萬禦之, 不勝, 復倍遣之, 亦折北, 遂益至二十萬. 女眞以衆寡不敵, 謀降. 大酋粘罕□悟室□婁宿等曰＞□我殺遼人已多, 降必見□, 不若以死拒之.□時勝兵至三千, 旣連敗遼師, 器甲益備, 與戰, 復克. 天祚乃發蕃□漢五十萬親征. 大將余都姑謀廢之, 立其庶長子趙王, 謀泄, 以前軍十萬降. 遼軍大震. 天祚怒國人叛己, 命漢兒遇契丹則殺之. 初, 遼制＞契丹人殺漢兒者皆不加刑. 至是攄其宿憤, 見者必死, 國中駭亂, 皆莫爲用. 女眞乘勝入黃龍府五十餘州, 浸逼中京. 中京, 古白□城. 天祚懼, 遣使立阿骨打爲國王. 阿骨打留之, 遣人邀請十事, 欲冊帝, 爲兄弟國及尙主. 使數往反, 天祚不得已, 欲帝之, 而他請益堅. 天祚怒曰＞□小夷乃欲偶吾女邪Ｃ□囚其使不報. 已而中京被圍, 逃至上京. 過燕, 遂投西夏. 夏人雖舅甥國, 畏女眞之强, 不果納. 初, 大觀中, 本朝遣林攄使遼, 遼人命習儀, 攄惡其屑屑, 以□蕃狗□□伴使. 天祚曰＞□大宋兄弟之邦, 臣吾臣也, 今辱吾左右, 與辱我同.□欲致之死, 在廷恐兆□, 皆泣諫, 止枚半百而釋之. 時天祚窮, 將來歸, 以是故恐不加禮, 乃走小勃律, 復不納, 乃夜回, 欲之雲中. 未明, 遇諜者言婁宿軍且至, 天祚大驚. 時從騎尙千餘, 有精金鑄佛, 長丈有六尺者, 他寶貨稱是, 皆委之而遁. 値天微雪, 車馬皆有轍跡, 爲敵所及. 先遣近貴諭降, 未復. 婁宿下馬, □于天祚前曰＞□奴婢不□, 乃以介胄犯皇帝天威, 死有餘罪.□因捧觴而進, 遂□以還. 封海濱王, 處之東海上. 其初走河西也, 國人立其季父於燕, 俄死, 以其妻代. 後與郭藥師來降, 所謂蕭太后者.

寧江州去冷山百七十里, 地苦寒, 多草木, 如桃李之類, 皆成園. 至八月則倒置地中, 封土數尺, 覆其枝幹. 季春出之, 厚培其根, 否則凍死. 每春水始泮, 遼王必至其地, 鑿□釣魚, 放□爲樂. 女眞率來獻方物, 若貂鼠之屬, 各以所産量輕重而打博, 謂之□打女眞□. 後多强取, 女眞始怨. □阿骨打起兵, 首破此州, 馴至亡國. 遼亡, 大實林牙亦降. 大實, 小名. 林牙, 猶翰林學士. 虜俗大槪以小名居官上. 後與粘罕雙陸爭道, 粘罕心欲殺之而口不言. 大實懼, 及旣歸帳, 卽棄其妻携五子宵遁. 詰旦, 粘罕怪其日高而不來, 使召之. 其妻曰＞□昨夕以酒□大人, 大音□. 畏罪而竄.□詢其所之, 不以告. 粘罕大怒, 以配部落之最賤者, 妻不肯屈. 强之, 極口□■, 遂射殺之. 大實深入沙子, 立天祚之子梁王爲帝而相之. 女眞遣故遼將余都姑帥兵經略屯田于合董城. 城去上京三千里. 大實游騎數千, 出入軍前. 余都姑遣使打話, 遂退. 沙子者, 蓋不毛之地, 皆平沙廣漠, 風起揚塵至不能辨色, 或平地頃刻高數丈. 絶無水泉, 人多渴死. 大實之走, 凡三晝夜始得度, 故女眞不敢窮追. 遼御馬數十萬牧于□外, 女眞以絶遠未之取, 皆爲大實所得. 今梁王□大實皆亡, 餘黨猶居其地.

合董之役, 令山西□河北運糧給軍. 予過河陰, 縣令以病解, 獨簿出迎, 以線繫槐枝垂綠袍上. 命之坐, 懇辭. 叩其故, 以實言曰＞□縣饋餉失期, 令被撻柳條百, 慙不敢出. 某亦罹此罰, 痛楚特甚, 故不可坐. 創未愈, 懼爲腋氣所侵, 故帶槐以□之.□

余都姑之降, 金人以爲西軍大監軍. 久不遷, 常□□. 其軍合董也, 失其金牌. 金人疑其與林牙暗合, 遂質其妻子. 余都姑有叛心. 明年九月, 約燕京統軍反. 統軍之兵皆契丹人. 余都姑謀誅西軍之在雲中者, 盡約雲中□河東□河北□燕京郡守之契丹漢兒, 令誅女眞之在官在軍者. 天德知軍僞許之, 遣其妻來告. 時悟室爲西監軍, 自雲中來燕, 微聞其事而未信. 與通事漢兒那也回, 行數百里, 那也見二騎馳甚遽, 問之曰＞□曾見監軍否Ｃ□以不識對. 問爲誰, 曰＞□余都姑下人.□那也追及悟室曰＞□適兩契丹云『余都姑下人』, 旣在西京, 何故不識監軍Ｃ北人稱雲中爲西京. 恐有姦謀.□遂回馬追獲之, 搜其靴中, 得余都姑書曰＞□事已泄, 宜便下手.□復馳告悟室, 卽回燕, 統軍來謁, 縛而誅之. 又二日, 至雲中. 余都姑微覺, 父子以游獵爲名, 遁入夏國. 夏人問＞□有兵幾何Ｃ□云＞□親兵三二百.□遂不納. 投達□, 達□先受悟室之命, 其首領詐出迎, 具食帳中, 潛以兵圍之. 達□善射, 無衣甲, 余都姑出敵不勝, 父子皆死. 凡預謀者悉誅, 契丹之□□漢兒之有聲者皆不免.

金國舊俗多指腹爲昏姻, 旣長, 雖貴賤殊隔亦不可□. □納幣皆先期拜門, 戚屬偕行, 以酒饌往. 少者十餘車, 多至十倍. 飮客佳酒則以金銀杯貯之, 其次以瓦杯, 列於前以百數. 賓退則分餉焉, 男女異行而坐, 先以烏金銀杯酌飮, 貧者以木. 酒三行, 進大軟脂□小軟脂□如中國寒具. 蜜袴, 以松實□胡桃肉漬蜜和□粉爲之, 形或方或圓或爲枾□花, 大略類浙中寶階袴. 人一盤, 曰□茶食□. 宴罷, 富者□建茗, 留上客數人□之, 或以□者煎乳酪. 婦家無大小皆坐□上, □黨羅拜其下, 謂之□男下女□. 禮畢, □牽馬百匹, 少者十匹, 陳其前. 婦翁選子姓之別馬者視之, □塞痕□則留, 好也. □辣辣□則退. 不好也. 留者不過什二三, 或皆不中選, 雖□所乘亦以充數, 大□以留馬少爲恥. 女家亦視其數而厚薄之, 一馬則報衣一襲. □皆親迎. 旣成昏, 留婦氏執僕□役, 雖行酒進食, 皆躬親之. 三年, 然後以婦歸. 婦氏用奴婢數十戶, 奴曰□亞海□, 婢曰□亞海軫□. 牛馬十數□, 每□九□一牡, 以資遣之. 夫謂妻爲□薩那罕□, 妻謂夫爲□愛根□. 契丹男女拜皆同, 其一足□, 一足著地, 以手動爲節, 數止於三. 彼言□捏骨地□者, 卽□也.

女眞舊絶小, 正朔所不及. 其民皆不知紀年, 問之, 則曰＞□我見草靑幾度矣.□蓋以草一靑爲一歲也. 自興兵以後, 浸染華風. 酋長生朝皆自擇佳辰, 粘罕以正旦, 悟室以元夕, 烏□馬以上巳. 其他如重午□七夕□重九□中秋□中下元□四月八日皆然. 亦有用十一月旦者, 謂之□周正□. 金主生於七月七日, 以國忌用次日. 今朝廷遣賀使以正月至彼, 蓋循契丹故事, 不欲使人兩至也.

金國治盜甚嚴, 每捕獲, 論罪外, 皆七倍責償. 唯正月十六日則縱偸一日以爲□. 妻女□寶貨□車馬爲人所竊, 皆不加刑. 是日, 人皆嚴備, 遇偸至, 則笑遣之. 旣無所獲, 雖□□微物亦携去. 婦人至顯入人家, 伺主者出接客, 則縱其婢妾盜飮器. 他日知其主名, 或偸者自言, 大則具茶食以贖, 謂羊□酒□肴饌之類. 次則携壺, 小亦打袴取之. 亦有先與室女私約, 至期而竊去者, 女願留則聽之. 自契丹以來皆然, 今燕亦如此.

女眞舊不知歲月, 如燈夕, 皆不曉. 己酉歲, 有中華僧被掠至其闕, 遇上元, 以長竿引燈毬, 表而出之以爲□. 女眞主吳乞買見之, 大駭, 問左右曰＞□得非星邪Ｃ□左右以實對. 時有南人謀變, 事泄而誅. 故乞買疑之曰＞□是人欲嘯聚爲亂, 剋日時立此以爲信耳.□命殺之. 後數年至燕頗識之, 至今遂盛.

胡俗奉佛尤謹, 帝□后見像設皆梵拜. 公卿詣寺, 則僧坐上坐. 燕京蘭若相望, 大者三十有六, 然皆建院. 自南僧至, 始立四禪, 曰□太平□□□招提□□□竹林□□□瑞像□. 貴游之家多爲僧, 衣盂衣鉢也甚厚. 延壽院主有質坊二十八所. 僧職有正□副判錄, 或呼□司空□, 遼代僧有累官至檢校司空者, 故名稱尙存. 出則乘馬佩印, 街司□五伯各二人前導. 凡僧事無所不統, 有罪者則撻之, 其徒以爲榮. 出家者無買牒之費. 金主以生子肆赦, 令燕□雲□□三臺普度, 凡有師者皆落髮. 奴婢欲脫□役者, □以數千屬請卽得之, 得度者亡慮三十萬. 舊俗姦者不禁, 近法益嚴, 立賞三百千, □人得以告捕. 嘗有家室則許之歸俗, 通平民者杖背流遞, 僧尼自相通及犯品官家者皆死.

蒲路虎性愛民, 所居官必復租薄征, 得蕃□漢間心, 但時有酒過. 後除東京留守, 治渤海城. □令止飮. 行未抵治所, 有一僧以■□□盂遮道而獻, ■□, 木名, 有文縷可愛, 多用爲椀. 曰＞□可以酌酒.□蒲路虎曰＞□皇帝臨遣時宣戒我勿得飮, 爾何人, 乃欲以此器導我邪Ｃ□顧左右令窪勃辣駭, 彼云敲殺也. 卽引去. 行刑者哀其亡辜, 擊其腦不力, 欲令宵遁而以死告. 未畢, 復呼使前, 僧被血淋□. 蒲路虎曰＞□所以獻我者意安在Ｃ□對曰＞□大王仁慈正直, 百姓喜幸, 故敢奉此爲壽, 無□志也.□蒲路虎意解, 欲釋之, 詢其鄕, 以渤海對. 蒲路虎笑曰＞□汝聞我來, 用此相□突耳, 豈可赦也％□卒殺之. 又於道遇僧尼五輩共輦而載, 召而責之曰＞□汝曹□游已冒法, 而乃敢顯行吾前邪％□皆射殺之.

金國之法, 夷人官漢地者皆置通事. 卽譯語官也, 或以有官人爲之. 上下重輕皆出其手, 得以舞文招賄, 三二年皆致富, 民俗苦之. 有銀珠哥大王者, 銀珠者, 行第六十也. 以戰多貴顯, 而不熟民事. 嘗留守燕京, 有民數十家負富僧金六七萬緡, 不肯償, 僧誦言欲申訴. 逋者大恐, 相率賂通事, 祈緩之. 通事曰＞□汝輩所負不□, 今雖稍遷延, 終不能免, 苟能厚謝我, 爲汝致其死.□皆欣然許諾. 僧旣陳牒, □聽命. 通事潛易□紙, 譯言曰＞□久旱不雨, 僧欲焚身動天以蘇百姓.□銀珠笑, 卽書牒尾, 稱□塞痕□者再. 庭下已有牽□官二十輩驅之出. 僧莫測所以, □之, 則曰＞□塞痕, 好也, 狀行矣.□須臾出□, 則逋者已先期積薪, 擁僧於上, 四面擧火. 號呼稱寃, 不能脫, 竟以焚死.

胡俗舊無儀法, 君民同川而浴, 肩相摩于道. 民雖殺鷄, 亦召其君同食, 炙股烹■, 音蒲, □肉也. 以餘肉和□菜□臼中, □爛而進, 率以爲常. 吳乞買稱帝亦循故態, 今主方革之.

金國新制, 大□依倣中朝法律. 至皇統三年頒行其法. 有創立者率皆自便, 如毆妻至死, 非用器物者不加刑, 以其側室多, 恐正室□忌. 漢兒婦莫不唾■, 以爲古無此法, 曾臧獲不若也.

北人重赦, 無郊□. 予銜命十五年, 才見兩赦＞一爲余都姑叛, 一爲皇子生.

盲骨子, 其人長七八尺, 捕生□鹿食之. 金人嘗獲數輩至燕. 其目能視數十里, 秋豪皆見. 蓋不食烟火, 故眼明. 與金人隔一江, 常渡江之南爲寇, 禦之則返, 無如之何.

金國天會十四年四月, 中京小雨, 大雷震, □犬數十爭赴土河而死, 所可救者□二三爾.

松漠紀聞續

冷山去燕山三千里, 去金國所都二百餘里, 皆不毛之地. 乙卯歲, 有二龍, 不辨名色, 身高丈餘, 相去數步而死. 冷氣腥焰襲人, 不可近. 一已無角, 如截去. 一額有竅, 大若當三錢, 如斧鑿痕. 悟室欲遣人截其角, 或以爲不祥, 乃止.

戊午夏, 熙州野外水有龍見三日. 初於水面見蒼龍一條, 良久卽沒. 次日, 見金龍以爪托一□兒, 兒雖爲龍所□弄, 略無懼色. 三日金龍如故, 見一帝者乘白馬, 紅衫玉帶, 如少年中官狀, 馬前有六蟾□, 凡三時方沒. 郡人競往觀之, 相去甚近而無風濤之害. 熙州嘗以圖示劉豫, 劉不悅. 趙伯璘曾見之.

是年五月, □都大康縣一夕大雷雨, 下□龜亘數十里, 龜大小不等, 首足卦文皆具.

阿保機居西樓, 宿氈帳中. 晨起, 見黑龍長十餘丈, □□其上. 引弓射之, 卽騰空夭矯而逝, 墜于黃龍府之西, 相去已千五百里, □長數尺. 其骸尙在金國內庫. 悟室長子源嘗見之, 尾□支體皆全, 雙角已爲人所截. 與予所藏董羽□出水龍絶相似, 蓋其背上□不作魚□也.

悟室第三子撻撻, 勁勇有智, 力兼百人, 悟室常與之謀國. 蒲路虎之死, 撻撻承詔召入, 自後執其手而殺之. 爲明威將軍. 正月十六挾奴僕入寡□家烝焉. 悟室在闕下, 虜都也. 其長子以告, 命械擊于家. 悟室至, 問其故. 曰＞□放偸敢爾.□悟室命縛, 杖其背百餘, 釋之, 體無傷. 虜法, 縛者必死, 撻撻始謂必杖, 聞縛而驚, 遂失心, 歸室不能坐, 呼曰＞□我將去.□人問之, 曰＞□適蒲路虎去.□後旬日死. 悟室哭之慟, 曰＞□折我左手.□是年九月, 悟室亦坐誅.

己未年五月, 客星守魯. 悟室占之, 太史曰＞□不在我分野, 外方小□無傷.□至七月, 魯□■□宋□□□虞諸王同日誅. 庚申年, 星守陳. 太史以告宇文, 宇文語悟室, 悟室時爲陳王. 悟室不以爲怪. 至九月而誅. 虜亦應天道如此.

金人科擧, 先於諸州分縣赴試. 詩賦者兼論策作一日, 經義者兼論策作三日, 號爲□鄕試□, 悉以本縣令爲試官. 預試之士, 唯雜犯者黜. □首曰□鄕元□, 亦曰□解元□. 次年春, 分三路類試, 自河以北至女眞皆就燕, 關西及河東就雲中, 河以南就□, 謂之□府試□. 試詩賦□論時務策. 經義, 則試五道□三策□一論□一律義. 凡二人取一, □首曰□府元□. 至秋, 盡集諸路擧人于燕, 名曰□會試□. 凡六人取一. □首曰□□頭□, 亦曰□狀元□. 分三甲, 曰上甲□中甲□下甲. □頭補承德郞, 視中朝之承議. 上甲皆賜緋, 七年卽至奉直大夫, 謂之□正郞□. 第二□第三人八年或九年. 中甲十二年, 下甲十三年, 不以所居官高卑, 皆遷大夫. 中□下甲服綠, 例賜銀帶. 府試差官取旨, 尙書省降箚. 知擧一人, 同知二人, 又有彌封□謄錄□監門之類. 試□用四柱, 揭綵其上, 目曰□至公樓□. 主文登之, 以觀試. 或有私者, 停官不□, 仍決沙袋. 親戚不回避. 尤重書法, 凡作字, 有點□偏旁微誤者, 皆曰□雜犯□. 先是考校畢, 知擧卽唱名. 近歲, 上□中□下甲雜取十名, 納之國中, 下翰林院重考, 實欲私取權貴也. 考校時, 不合格者日□其名, 試院欲開, 餘人方知中選. 後又置御試, 已會試中選者皆當至其國都, 不復試文, 只以會試□殿廷唱第而已. 士人頗以爲苦, 多不願往, 則就燕徑官之, 御試之制遂絶. 又有明經□明法□童子科, 然不擢用, 止於簿尉. 明經至於爲直省官, 事宰執, 持筆硏. 童子科止有趙憲甫位至三品.

省部有令史, 以進士及第者爲之. 又有譯史, 或以練事, 或以關節. 凡遞□或除州太守, 告令史□譯史送之, 大州三數百千, 帥府千緡. 若兀朮諸貴人除授, 則令宰執子弟送之, 獲數萬緡.

北方苦寒, 故多衣皮, 雖得一鼠, 亦□皮藏去. 婦人以羔皮帽爲飾, 至値十數千, 敵三大羊之價. 不貴貂鼠, 以其見日及火則剝落無色也.

初, 漢兒至曲阜, 方發宣聖陵, 粘罕聞之, 問高慶緖渤海人曰＞□孔子何人Ｃ□對曰＞□古之大聖人.□曰＞□大聖人墓豈可發Ｃ□皆殺之, 故闕里得全.

燕京茶肆設雙陸局, 或五或六, 多至十. 博者蹴局, 如南人茶肆中置棋具也.

女眞多白芍藥花, 皆野生, 絶無紅者. 好事之家采其芽爲菜, 以麵煎之, 凡待賓□齋素則用. 其味脆美, 可以久留. 無生薑, 至燕方有之, 每兩價至千二百. 金人珍甚, 不肯妄設. 遇大賓至, 縷切數絲置□中, 以爲異品, 不以雜之飮食中也.

西瓜形如□蒲而圓, 色極靑翠, 經歲則變黃. 其□類甛瓜, 味甘脆, 中有汁, 尤冷. 《五代史□四夷附錄》云＞□以牛糞覆棚種之.□予携以歸, 今禁圃鄕□皆有. 亦可留數月, 但不能經歲, 仍不變黃色. □陽有久苦目疾者, 曝乾服之而愈, 蓋其性冷故也.

長白山在冷山東南千餘里, 蓋白衣觀音所居. 其山禽獸皆白, 人不敢入, 恐穢其間, 以致蛇□之害. 黑水發源於此, 舊云粟末河. 契丹德光破晉, 改爲混同江. 其俗□木爲舟, 長可八尺, 形如梭, 曰□梭船□, 上施一□, 止以捕魚. 至渡車, 則方舟或三舟. 後悟室得南人, 始造船, 如中國運糧者, 多自國都往五國城載魚.

西樓有蒲, 瀕水叢生, 一□, 葉如柳, 長不盈尋丈, 用以作箭, 不矯□而堅. 左氏所謂□董澤之蒲□是也.

關西羊出同州沙苑, 大角□上盤至耳, 最佳者爲臥沙細肋. 北羊皆長面多髥, 有角者百無二三, 大僅如指長, 不過四寸. 皆目爲□白羊□, 其實亦多渾黑. 亦有肋細如箸者, 味極珍, 性畏怯, 不□觸, 不越溝塹. 善牧者每□必置□■羊數頭, □■音古力, 北人訛呼□□□爲□骨□. 仗其勇□, 行必居前, 遇水則先涉, □羊皆隨其後, 以□■發風, 故不食. 生達□者大如驢, 尾巨而厚, 類扇, 自脊至尾或重五斤, 皆□脂, 以爲假熊白, 食□餌. 諸國人以□物易之. 羊順風而行, 每大風起, 至擧□萬計皆失亡, 牧者馳馬尋逐, 有至數百里外方得者. 三月□八月兩□毛. 當□時, 如欲落絮. 不□, 則爲草絆落. 可撚爲線. 春毛不直錢, 爲氈則□. 唯秋毛最佳, 皮皆用爲□. 凡宰羊, 但食其肉. 貴人享重客, 間兼皮以進, 必指而□曰＞□此潛羊也.□

回□豆高二尺許, 直□有葉, 無旁枝. 角長二寸, 每角止兩豆, 一根才六七角, 色黃, 味如栗.

渤海□蟹紅色, 大如椀, □巨而厚, 其□如中國蟹□. 石擧□□魚之屬皆有之.

自上京至燕二千七百五十里. 上京卽西樓也. 三十里至會寧頭鋪, 四十五里至第二鋪, 三十五里至阿薩鋪, 四十里至來流河, 四十里至報打□□鋪, 七十里至賓州. 渡混同江七十里至北易州, 五十里至濟州東鋪, 二十里至濟州. 四十里至勝州鋪, 五十里至小寺鋪, 五十里至威州. 四十里至信州北, 五十里至木阿鋪, 五十里至沒瓦鋪, 五十里至奚營西, 四十五里至楊相店, 四十五里至夾道店, 五十里至安州南鋪, 四十里至宿州北鋪, 四十里至咸州南鋪, 四十里至銅州南鋪, 四十里至銀州南鋪, 五十里至興州. 四十里至蒲河, 四十里至瀋州, 六十里至廣州. 七十里至大口, 六十里至梁漁務, 三十五里至□兒□, 五十里至沙河, 五十里至顯州, 五十里至軍官寨, 四十里至□隱寨, 四十里至茂州, 四十里至新城, 四十里至麻吉步落, 四十里至胡家務, 四十里至童家莊, 四十里至桃花島, 四十里至楊家館, 五十里至□州, 四十里至石家店, 四十里至來州, 四十里至南新寨, 四十里至千州, 四十里至潤州, 三十里至舊楡關, 三十里至新安, 四十里至雙望店, 四十里至平州, 四十里至赤峰口, 四十里至七箇嶺, 四十里至榛子店, 四十里至永濟務, 四十里至沙流河, 四十里至玉田縣, 四十里至羅山鋪, 三十里至□州, 三十里至邦軍店, 三十五里至下店, 四十里至三河縣, 三十里至潞縣, 三十里至交亭, 三十里至燕. 自燕至東京一千三百十五里, 自東京至泗州一千三十四里. 自雲中至燕山數百里皆下坡, 其地形極高, 去天甚近.

虜之待中朝使者□使副, 日給細酒二十量罐, 羊肉八斤, 果子錢五百, 雜使錢五百, 白□三斤, 油半斤, 醋二斤, 鹽半斤, 粉一斤, 細白米三升, □醬半斤, 大柴三束. 上節細酒六量罐, 羊肉五斤, 麵三斤, 雜使錢二百, 白米二斤, 中節常供酒五量罐, 羊肉三斤, □二斤, 雜使錢一百, 白米一升半. 下節常供酒三量罐, 羊肉二斤, □一斤, 雜使錢一百, 白米一升半.

天眷二年, 奏《請定官制》箚子＞□竊以設官分職□創制立法者, 乃帝王之能事而不可闕者也. 在昔致治之主, 靡不皆然. 及世之衰也, 侵冒放紛, 官無常守, 事與言戾, 實由名喪, 至於不可復振. 逮聖人之作也, □弊救失, 乘時變通, 致治之具, 然後煥然一新, 『九變復貫, 知言之選』, 其此之謂矣. 太祖皇帝聖武經略, 文物度數, 曾不遑暇. 太宗皇帝嗣位之十二載也, 威德暢洽, 萬里同風, 聰明自民, 不凝於物. 始下明詔, 建官正名, 欲垂範於將來, 以爲民極. 聖謨弘遠, 可擧而行, 克成厥終, 正在今日. 伏惟皇帝陛下, 天性孝德, 欽奉先猷, 奚命有司, 用精詳訂. 臣等謹按＞當唐之治朝, 品位爵秩, 考□選擧, 其法號爲精密. 尙慮拘牽, 故遠自開元所記, 降及遼宋之傳, 參用講求. 有便於今者, 不必泥古, 取正於法者, 亦無徇習. 今先定到官號品次職守, 上進御府, 以塵乙覽. 恭俟聖斷, 曲加是正. 言順事成, 名賓實擧, 興化阜民, 於是乎在. 凡新書未載, □乞姑仍舊貫. 徐用討論, 繼此奏請. 臣等顧惟虛薄, 講究不能及遠, 以塞明命是懼. □涓埃有取, 伏乞先賜頒降施行.□答詔曰＞□朕聞可則循, 否則革, 事不憚於改爲？言之易, 行之難, 政或譏於欲速. 審以後擧, 示將不刊. 爰自先皇, 已頒明命？順攷古道, 作新斯人. 欲端本於朝廷, 首建官於臺省. 豈止百司之職守, 必也正名？是將一代之典章, 無乎不在. 能事未畢, □躬嗣承. 懼墜先猷, □增夕□, 勉圖繼述, 申命講求. 雖曰法唐, 宜後先之一揆？至於因夏, 固損益之殊途. 務折衷以適時, 肆於今而累歲. 庶同乃繹, 僅至有成, □所先行, 用敷衆聽. 作室肯構, 第遵底法之良？若網在綱, 庶□有條之紊. 自餘款備, 繼此施陳. 已革乃孚, 行取四時之信？所由適治, 揭爲萬世之常. 凡在見聞, 共思遵守.□翰林學士韓昉撰詔書曰＞□皇祖有訓, 非繼體者所敢忘？聖人無心, 每立事於不得已. 朕丕承洪緖, 一紀於□？祗□先猷, 百爲不越. 故在朝廷之上, 其猶草昧之初. 比以大臣力陳懇奏, 謂綱紀之未擧, 在國家以何觀％且名可言, 而言可行, 所由集事？蓋變則通, 而通則久, 故用裕民. 宜法古官, 以開政府. 正號以責實效, 著儀而辨等威. 天有雷風, 辭命安得不作？人皆顔閔, 印符然後可捐. 凡此數條, 皆今急務. 禮樂之備, 源流在□, 祈以必行, 斷宜有定. 仰惟先帝, 亦鑒微衷. 神豈可誣, 方在天而對越？時由偶異, 若易地則皆然. 是用載惟, 殆非相反. 何必改作, 蓋嘗三復於斯言？皆曰可行, 庶將一變而至道. 乃從所議, 用創新規. 維□故土之風, 頗尙先民之質. 性成於習, 遽易爲難？政有所因, 姑宜仍舊. 漸祈胥效, 翕致大同. 凡在邇遐, 當體朕意. 其所改創事件, 宜令尙書省就便從宜施行.□

宋□■諸王之誅, 韓昉作詔曰＞□周行管叔之誅, 漢致燕王之□, □維無赦, 古不爲非. 豈親親之道有所未敦Ｃ以惡惡之心是不可忍. 朕自惟沖昧, 猥嗣統臨. 蓋由文烈之公, 欲大武元之後. 德雖爲否, 義亦當然. 不圖骨肉之閒, 有懷蜂□之毒. 皇伯太師□宋國王宗磐, 族聯諸父, 位冠三師. 始朕承□, 乃□協力, 肆登極品, 兼□劇權, 何爲失圖, 以底不類Ｃ謂爲先帝之元子, 當蓄無君之禍心, □信宵人, 煽爲姦黨, 坐圖問鼎, 行將弄兵. 皇叔太傅□領三省事. ■國王宗雋爲國至親, 與朕同體, 內懷悖德, 外縱虛驕. 肆己之怒, 專殺以取威？擅公之財, 市恩而惑衆. 力□勳舊, 欲孤朝廷. 卽其所■, 濟以同惡. 皇叔虞王宗英□□王宗偉□殿前左副點檢渾覩□會寧少尹胡實刺□郞君石家奴□千戶述□□古楚等, 競爲禍始, 擧好亂從. 逞躁欲以無厭, 助逆謀之妄作. 意所非冀, 獲其必成. 先將賊其大臣, 次欲危其宗廟. 造端累歲, 擧事有期. 早露端倪, 每存含覆？第嚴禁衛, 載肅禮文. 庶見君親之威, 少安臣子之分. 蔑然不顧, 狂甚自如. 尙賴神明之靈, 克開社稷之福. 日者叛人吳十稔心稱亂, 授首底亡. 爰致克奔之徒, 乃窮相與之黨, 得厥情狀, 孚於見聞. 皆由左驗以質成, 莫敢詭辭而抵□. 欲申三宥, 公議豈容？不煩一兵, □凶悉殄. 於今月三日, 已各伏辜, □令有司除屬籍訖. 自餘□誤, 更不□尋？庶示寬容, 用安反側. 民□衣而有犯, 古猶欽哉？予素服以如喪, 情可知也.□

陳王悟室《加恩制》詞曰＞□貴貴尊賢, 式重儀刑之望？親親尙齒, 亦優宗族之恩. 朕俯迫□情, 祗膺顯號. 爰第景風之賞, 孰居臺曜之先. 凡爾在廷, 聽予作命. 具官屬爲諸父, 身相累朝. 蹈五常九德之規, 爲四輔三公之冠. 當艱難創業之際, 藉左右宅師之勤. 如獻兆之信蓍龜, 如濟川之待舟楫. 迪我高后, 格于皇天. 屬正統之有歸, 賴嘉謀之先定. 緝熙百度, 董正六官. 雍容以折□腋之姦, 指顧以定朔南之地. 德業□茂, 古今罕倫. □□慶賜之頒, 詢及僉諧之論. 謂上公之加命有九, 而天下之達尊者三. 旣已兼全, 無可增益. 乃敷求於載籍, 仍自斷於朕心. 杖以造朝, 前已加於異數？坐於論道, 今復擧於舊章. 蕭相國賜詔不名, 安平王肩輿升殿. 倂□優渥, 以奬耆英. 於□％建無窮之基, 則必享無窮之福？錫非常之禮, 所以報非常之功. 欽承體貌之隆, □對邦家之祉.□

皇后裴摩申氏《謝表》曰＞□龍袞珠旒, 端臨雲陛？玉書金璽, 榮□椒房. 恭受以還, 凌競罔措. 恭惟道兼天覆, 明□日升. 誠意正心, 基周王之風化？制禮作樂, 煥堯帝之文章. 俯矜奉事之勞, 飭遣光華之使. 溫言奬飾, 美號重仍. 顧拜命之甚優, 慙省躬而莫稱. 謹當恪遵睿訓, 益勵肅心. 庶幾婦道之修, 仰助人文之化.□后父小名胡搭.

渤海《賀正表》曰＞□三陽應律, 載肇於歲華？萬壽稱觴, 欣逢於元會. 恭惟受天之祜, 如日之升. 布治惟新, 順夏時而謹始？卜年方永, 邁周曆以垂休. 臣幸際明昌, 良深□頌. 遠馳信幣, 用申祝聖之誠？仰冀淸躬, 茂集履端之慶.□

夏國《賀正表》曰＞□斗柄建寅, 當帝曆更新之旦？□灰飛管, 屬皇圖正始之辰. 四序推先, 一人履慶. 恭惟化流中外, 德被邇遐. 方熙律之載陽, 應令候而布惠. 克凝神於□奧, 務行政於要荒. 四表無虞, □黎至洽. 爰鳳闕□春之早, 協龍廷展賀之初. 百□稱觴, 用盡輸誠之意？萬邦薦祉, 克堅獻歲之心. 臣無任云云. 大使武功郞沒細好德□副使宣德郞李膺等齎表詣闕以聞.□

高麗《賀正表》曰＞□帝出乎震, 方當遂三陽之主？王次於春, 所以大一統之始. 覆□之內, 歡慶皆均. 恭惟中孚應天, 大有得位. 所過者化, 閱衆甫以常新？不怒而威, 觀庶邦以率服. 茂對佳辰之復, 備膺諸福之休. 臣幸□昌期, 遠居外服. 上千萬歲壽, 曾莫預於□傳？同億兆人心, 但竊深於善祝云云. 使朝散大夫衛尉□少卿輕車都尉□賜紫金魚袋李仲衍奉表稱賀以聞.□

右《松漠紀聞》二卷. 先君銜使十五年, 深■窮漠, 耳目所接, 隨筆纂錄. 聞孟公庾發□□都, 危變歸計, 創艾而火其書, 禿節來歸. 因語言得罪柄臣, 諸子佩三緘之戒, 循□侍膝, 不敢以北方事置齒牙間. 及南徙炎荒, 視膳餘日, 稍亦談及遠事. 凡不涉今日强弱利害者, 因操牘記其一二. 未幾復有私史之禁, 先君亦枕末疾, 遂廢不錄. 及柄臣蓋棺, 弛語言之律, 而先君已齎恨泉下. 鳩拾殘稿, □得數十事, 反袂拭面, 著爲一編. 紹興丙子夏長男适謹書.

松漠紀聞補遺

虜中廟諱尤嚴, 不許人犯. 嘗有一武弁經西元帥投牒, 誤斥其諱, 杖背流遞. 武元初, 只諱□旻□, 後有申請云＞旻, 閔也. 遂倂□閔□諱之.

虜中中丞唯掌訟牒, 若斷獄會法. 或春山秋水, 謂去國數百里, 逐水草而居處. 從駕在外, 衛兵物故, 則掌其骸□, 至國則歸其家. 諫官□以他官兼之, 與臺官皆備員, 不彈擊. 外道雖有漕使, 亦不刺擧, 故官吏贓穢, 略無所憚.

虜法＞文武官不以高下, 凡丁家難未滿百日, 皆差監關稅□州商稅院□鹽鐵場, 一年爲任, 謂之□優饒□. 其稅課倍增者謂之□得籌□. 每一籌轉一官, 有歲中八□九遷者. 近有止法, 不得過三官. 富者擇課額少處受之, 或以家財貼納, 只圖遷轉. 其不欲遷者於課利多處, 除歲額外, 公然分之.

虜中有負犯者, 不責降, 只差監鹽場. 課額雖登, 出賣甚遲, 雖任滿去官, 非賣盡不得仕, 至有十年不調者. 無磨勘之法, 每一任轉一官, 以二十五月爲任, 將滿卽改除, □不待闕.

北地漢兒張獻甫作太原都軍, 都監也. 其□夫劉思與侍郞高慶裔爲十友之數. 張有一犀帶, 國初錢王所獻者, 號□鎭國寶帶□, 是正透, 中間龍形.

契丹重骨□犀, 犀不大, 萬株犀無一不曾作帶紋, 如象牙帶黃色, 止是作刀把, 已爲無價. 天祚以此作□□, 中國謂之腰條皮. 揷垂頭者.

鹿頂合, 燕以北者方可車, 須是未解角之前. 才解角, 血□通, 冬至方解. 頂之上爲□合正須□, 亦作□合□. 好者有人字, 不好者成八字, 有髓眼, 不實. 北人謂角爲鹿角合, 頂爲鹿頂合. 南中止有鹿角合. 南鹿不實, 定有髓眼, 不可車. 北地角未老, 不至秋時不中.

□角與鹿角不同, □角如駝骨, 通身可車, □無紋, 生枝不比. 鹿皆小鹿, 頂骨有紋, 上下無之, 亦可熏成紋.

犀有三種＞重透, 外黑有一暈白, 中又黑, 世艱得之. 正透, 又曰通犀. 例透, 亦曰花犀或班犀, 有游魚形諸犀中. 水犀最貴. 秀州周通直家有正透犀帶, 其中一點白, 以紙□近之卽時滅, 有濕氣, 疑是水犀.

耀段褐色, 涇段白色. 生絲爲經, 羊毛爲緯, 好而不耐. □段有白有褐最佳, 駝毛段出河西, 有褐有白.

秋毛最佳, 不□. 冬間毛落, 去毛上之粗者, 取其茸毛. 皆關西羊爲之, 蕃語謂之□■□. 北羊止作粗毛.

先忠宣《松漠紀聞》, 伯兄鏤板□越. 遵來守建業又刻之. 暇日, 搜閱故牘, 得北方十有一事, 皆□歲侍旁親聞之者, 目曰□補遺□, 附載於此. 乾道九年六月二日, 第二男資政殿大學士□左中大夫知建康府江南東路安撫使兼行宮留守遵謹書.